За святога Іаанна Прарока, Прадцечу і Хрысціцеля, за святых слаўных і ўсяхвальных апосталаў, за святога (імя), якога і памяць сёння адзначаем, і за ўсіх святых Тваіх, і іх малітвамі наведай нас, Божа. Памяні і ўсіх спачылых з надзеяй уваскрасення і жыцця вечнага. І ўпакой іх, дзе бачна святло аблічча Твайго. Яшчэ молімся Табе, памяні, Госпадзі, усіх епіскапаў праваслаўных, якія правільна выкладаюць слова Тваёй ісціны, усё святарства, у Хрысце дыяканства, і ўсякі святарскі[78] чын. Яшчэ прыносім Табе славесную гэтую службу за ўвесь свет, за святую, саборную і апостальскую Царкву, за тых, што жыццё сваё ў чысціні і праведнасці праводзяць, за Богам сцеражоную краіну нашу, улады і воінства яе. Дай ім, Госпадзі, мірнае кіраванне, каб у іх спакоі і мы ціха і спакойна жылі, з усёй набожнасцю і ў чысціні.